**Notă informativă**

**la proiectul Hotărîrii de Guvern**

**cu privire la alocarea mijloacelor financiare**

Proiectul Hotărîrii Guvernului este elaborat de Ministerul Agriculturii, Dezvoltării Regionale și Mediului în scopul efectuării plăților către agenții economici care au înregistrat pagube materiale, cauzate de înghețurile tîrzii din primăvara anului 2016 și a căror dosare au fost declarate eligibile de către Comisia Centrală conform prevederilor Regulamentului privind modul de acordare a suportului financiar producătorilor agricoli în scopul diminuării consecinţelor îngheţurilor tîrzii din primăvara anului 2016, aprobat prin Hotărîrea Guvernului nr. 290 din 05 mai 2017 (*Monitorul Oficial, 2017, nr. 149-154, art. 368*).

Anterior prin scrisoarea nr. 01/01-822 din 29.09.2017, în conformitate cu pct. 2 al Horărîrii Guvernului nr. 290 din 2017, Ministerul Agriculturii, Dezvoltării Regionale și Mediului, în baza deciziilor Comisiei Centrale, instituite prin Ordinul MAIA nr. 89 din 18.05.2017 „Cu privire la instituirea Comisiei Centrale de examinare a dosarelor de acordare a suportului financiar”, a informat Ministerul Finanțelor despre necesitatea alocării din contul fondului de intervenţie al Guvernului a sumei de 15 451 278,39 lei, în vederea efectuării plăţilor către 53 de beneficiari cu dosare declarate eligibile.

Ministerul solicită susținerea proiectului înaintat, reiterând faptul că o astfel de intervenție va duce la remedierea situației economico-financiare a producătorilor agricoli, prin compensarea parțială a cheltuielilor de întreținere a plantațiilor pomicole, pe întreaga perioadă de vegetație.

**Ministru Vasile BÎTCA**

Ex.: Maria Leahu

Tel.: 022 204 573